གོང་ཞུས༼བསམ་འཆར༽འདི་ལས་བོད་གཞུང་གིས་མཁྱེན་དགོས་པ་ཞིག་ནི་ཟམ་གདོང་རིན་པོ་ཆེ་ནས་བཟུང་རྩོད་ལེན་བྱེད་ཀྱིན་པའི༼རྒྱ་ནག་གི་རྩ་ཁྲིམས་སྒྲོམ་གཞིའི་ནང་གི་རང་སྐྱོང༽ཞེས་པ་དེར་ཡིད་ཆེས་བྱ་མི་རུང་།ཁོང་ཚོའི་ལངས་ཕྱོགས་དེའི་སྔོན་འགྲོའི་ཆ་རྐྱེན་ནི་རྒྱ་ནག་ལ་འཐུས་གུ་ཚང་བའི་ཁྲིམས་འཛིན་མ་ལག་ཅིག་དགོས་པ་མ་ཟད་རྩ་ཁྲིམས་ལ་བརྩི་སྲུང་བྱེད་པའི་ཆོད་སེམས་ཡོད་དགོས་པ་དེ་རེད།ཡིད་སྐྱོ་བ་ཞིག་ནི།རྒྱ་ནག་གི་ཁྲིམས་འཛིན་མ་ལག་ནི་དོན་གནས་བར་གནས་ཤིག་རྩ་བ་ཉིད་ནས་མིན་ལ།དེ་ནི་རྒྱ་ནག་གི་འདོམས་རས་དང་ཡང་ན་མི་དམངས་ལ་གཉའ་གནོན་བྱེད་པའི་ལག་ཆ་རེད།འདི་ལྟ་བུའི་ཁྲིམས་འཛིན་མ་ལག་འོག་རྒྱ་ནག་གི་རྩ་ཁྲིམས་དེ་རི་ལྟར་བརྗིད་པའི་ཚིག་བཙན་པོ་ཞིག་མིན་ལ།རྒྱ་ནག་གཞུང་གིས་དམ་བསྲུང་བྱ་ཡུལ་གྱི་ཁྲིམས་ཆེན་དེ་བས་ཀྱང་མིན།